Поштовани,

Позивамо Вас да, поводом Дана Машинског факултета Универзитета у Београду, узмете учешће на Панел дискусији која ће се одржати под слоганом

**ЕНЕРГИЈА – ПОТРЕБА И ИЗАЗОВ**

**28.10.2015. године у 12 сати**

**у Свечаној сали Факултета, бр. 211/II спрат**

Панел се одржава у тренутку великих активности надлежних министарстава у сектору енергетике, климатских промена и заштите животне средине.

Управо то је и тренутак када се и ми као Факултет и ми као Друштво морамо запитати у каквом нам је стању национална енергетика и у ком правцу може да се развија. Да ли имамо потребна инжењерска знања о савременим системима за производњу енергије и заштиту животне средине? Којим технологијама спречити климатске промене? За које послове сада школујемо инжењере? Да ли смо грешком или са намером запоставили развој и образовање у области нуклеарне енергетике? Да ли смо спремни за диверзификацију коришћења енергетских извора и њихово коришћење на локалном нивоу? Да ли смо спремни да платимо трошак развоја енергетике?

О овим и другим темама водиће се отворена дискусија у којој ће учествовати:

1. **проф. др Милош Бањац**,помоћник Министра енергетике и редовни професор Машинског факултета у Београду
2. **мр Драган Јовановић**, извршни директор за производњу енергије ЕПС-а
3. **проф. др Милан Петровић**, редовни професор Машинског факултета у Београду
4. **проф. др Александар Јововић**, редовни професор Машинског факултета у Београду

Панел ће водити Декан Машинског факултета Универзитета у Београду, **проф. др Радивоје Митровић.**

Улаз је слободан, а дискусија пожељна.

Чекамо вас.

|  |  |
| --- | --- |
|  | Декан  Машинског факултета у Београду  проф. др Радивоје Митровић |